Up-832/05
Natisni
Opravilna št.:
Up-832/05
Datum odločitve:
17. 3. 2006
ECLI:
ECLI:SI:USRS:2006:Up.832.05
Akt:
Ustavna pritožba A. A. zoper sodbo in sklep Višjega delovnega in socialnega sodišča št. Psp 436/2003 z dne 6. 7. 2005 v zvezi s sodbo in sklepom Delovnega in socialnega sodišča v Ljubljani št. Ps 309/2000 z dne 6. 6. 2003
Izrek:
Ustavna pritožba A. A. zoper sodbo in sklep Višjega delovnega in socialnega sodišča št. Psp 436/2003 z dne 6. 7. 2005 v zvezi s sodbo in sklepom Delovnega in socialnega sodišča v Ljubljani št. Ps 309/2000 z dne 6. 6. 2003 se zavrže.
Evidenčni stavek:
Ker pritožnik ustavne pritožbe ni dopolnil skladno s pozivom, je Ustavno sodišče ustavno pritožbo zavrglo.
Geslo:
1.4.52.8 - Ustavno sodstvo - Postopek - Procesne predpostavke v postopku ustavne pritožbe - Nepopolna ustavna pritožba.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.4, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
23. 8. 2005
Vrsta odločitve:
sklep
Vrsta rešitve:
zavrženje
Dokument:
US26189
Dokument v PDF obliki:
Up-832-05.pdf
114 KB
Prenesite datoteko
Up-832/05-8
17. 3. 2006
SKLEP
Ustavno sodišče je v postopku za preizkus ustavne pritožbe A. A. z Ž. na seji senata dne 28. februarja 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo in sklep Višjega delovnega in socialnega sodišča št. Psp 436/2003 z dne 6. 7. 2005 v zvezi s sodbo in sklepom Delovnega in socialnega sodišča v Ljubljani št. Ps 309/2000 z dne 6. 6. 2003 se zavrže.
Obrazložitev
1. Višje sodišče je zavrnilo pritožbo pritožnika zoper sodbo in sklep sodišča prve stopnje. Sodišče prve stopnje je zavrnilo tožbeni zahtevek pritožnika za razveljavitev odločb tožene stranke, na podlagi katerih se je pritožnika prenehalo voditi v evidenci brezposelnih oseb, in zavrglo njegovo tožbo v delu, v katerem je zahteval priznanje statusa brezposelne osebe in izplačilo denarnega nadomestila. Zoper odločbo Višjega sodišča v zvezi z odločbo sodišča prve stopnje je vložil pritožnik ustavno pritožbo.
2. Ker ustavna pritožba ni vsebovala vsega, kar je po Zakonu o Ustavnem sodišču (v nadaljevanju ZUstS) potrebno za njeno obravnavo, je Ustavno sodišče ni moglo preizkusiti. Iz nje in iz priloženih listin predvsem ni bilo razvidno, katere človekove pravice ali temeljne svoboščine naj bi bile pritožniku kršene. Zato ga je na podlagi drugega odstavka 54. člena ZUstS pozvalo k dopolnitvi. Pri tem ga je opozorilo, da lahko Ustavno sodišče ustavno pritožbo zavrže, če je v določenem roku ne bo dopolnil.
3. Pritožnik vloge ni dopolnil v skladu s pozivom. Zato je Ustavno sodišče ustavno pritožbo zavrglo. Ker je ustavno pritožbo zavrglo že iz navedenega razloga, se ni posebej ukvarjalo z vprašanjem obstoja drugih procesnih predpostavk za njeno obravnavo (npr. izčrpanje pravnih sredstev).
4. Senat Ustavnega sodišča je sprejel ta sklep na podlagi četrte alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan